**НАЦИОНАЛНА КРЪГЛА МАСА**

**„ЕЗИКОВА АГРЕСИЯ И ОБЩЕСТВО“,**

**част от оперативната работа по проект ДН 10/7**

**14.11.2019 г., Заседателна зала 1 на СУ „Св. Климент Охридски“,**

**10.00 – 12.30 часа**

10.00 – 11.10

**Надежда СТАЛЯНОВА**: Откриване на Кръглата маса

**Филипа КАМЕНОВА**: Агресията сред подрастващите – училищен, социален или обществен проблем?

**Калоян КУРДОМАНОВ**: Вербалната и невербалната агресия в нашата комуникация

**Марияна ПАРЗУЛОВА**: Агресията в интернет форумите

**Зорница ТАНЧЕВА**: Интернет пространството – „поле за изява“ на вербалната агресия

**Ангел ПИЛЕВ**: Агресията в интернет – причини, последствия, противодействия

**Васил КОЙНАРЕВ**: Нараства ли езиковата агресия в медиите

**Спас КРАЙНИН:** Медиите като проводник на езикова агресия

**Елена КРЕЙЧОВА**: Конфликтът между свободата на словото и политическата коректност

**Дискусия**

**Кафе пауза** 11.10 – 11.20

11.20-12.30:

**Мария ПИЛЕВА**: Езиковата агресия при учениците – между думите, които ги обиждат, и тези, които те използват, за да нанесат обида

**Владимир ИГНАТОВ**: Езикът в училище: между „чистий бляск“ и „ругателството модно“

**Албена РУНЕВСКА**: Агресията в учителското говорене – в класната стая и извън нея

**Марио ОГНЯНОВ**: Езикова агресия сред подрастващото поколение

**Марияна ПЕТРОВА**: Езиковата агресия в училище – възможни подходи и работа с учениците

**Елена РУНЕВСКА**: Добрата новина е лошата новина, или за един случай на насилие в училище

**Мариела КРЪСТЕВА**: Причини за езиковата агресия в училище

**Надежда СТАЛЯНОВА**: Традиционният български език в модерните времена

**Владислав МИЛАНОВ**: Агресията в политическия език

**Дискусия**

**УЧАСТНИЦИ В КРЪГЛАТА МАСА:**

**Филипа КАМЕНОВА**

Клиничен психолог, когнитивно-поведенчески консултант и психотерапевт. Доктор по медицинска, клинична и консултативна психология – СУ „Св. Климент Охридски”. Магистър по клинична и трудова психология и бакалавър по начална училищна педагогика. Консултант и психотерапевт по когнитивно-поведенческо консултиране и терапия. Автор и водещ на лекции, обучения и тренинги за изграждане на екип, управление на стрес, управление на конфликти, лидерски умения, мисловни карти, (mind maps), тревожност и др. Хоноруван асистент във ФНОИ – СУ „Св. Климент Охридски“. Психолог в Център за специална образователна подкрепа „Едуард Сеген“. Член на Българската асоциация по когнитивно-поведенческа психотерапия; Стипендиант към Фондация „Отворено общество" за периода 2000 – 2001 г. по проект на тема: „Приложение на когнитивно-поведенческата психотерапия и консултиране при деца и юноши"; разработване и координиране на проекти към Холандски обединени фондации, Японско посолство, Matra Kap Холандско посолство; участие в обучителни групи и семинари, водени от преподаватели от Oxford University, Англия в областта на когнитивно-поведенческата психотерапия; провеждане на тренинги за индивидуално и групово консултиране на деца със СОП и родители в общообразователни училища и детски градини

**Калоян КУРДОМАНОВ**

Пастор на евангелска църква „Вдъхновение”. Завършил е история във ВСУ „Черноризец Храбър“, Варна през 1996 г. Специализирал е в работа с хора в сферите на емоционална зрялост, вътрешно изцеление на душата, консултиране и менторство. Специализирал в Англия (Ellel Miniseries), Торонто (SW Ministries), New York ( NLC), Singapore (TCC).

**Марияна ПАРЗУЛОВА**

Проф. дфн Марияна Парзулова е родена в Бургас. Завършила е Руска езикова гимназия „Васил Левски” в родния си град, а след това – Руска филология и български език. Била е аспирантка на Института за български език при БАН, доктор по филология от 1995 г., доцент – 2002 г., доктор на филологическите науки – 2009 г., професор – 2011 г. Заемала е административни длъжности, свързани с науката и образованието: Областна управа, Община – Бургас, Инспекторат по образование – Бургас. От 2002 г. до момента е преподавател в Университет „Проф. д-р Асен Златаров” в катедра „Български език и литература”. С името й са свързани 13 книги и повече от 130 публикации, от които 4 книги и 33 статии, посветени на българите в Украйна. Книгите й са в най-престижните библиотеки в света: Конгресната библиотека във Вашингтон, в библиотеките в Станфорд, Чикаго, Медисън, Бъркли, Прага, Будапеща, Москва, Киев, Букурещ и др. Трудовете й са цитирани над 220 пъти от български и чужди учени. През 2013 год Марияна Парзулова е избрана за „Човек на годината” в Украйна.

**Зорница ТАНЧЕВА**

Учител по български език и литература във Втора английска езикова гимназия „Томас Джеферсън“. Образование: бакалавър: „Българска филология", магистър: „Лингвистика - езикови системи и речеви практики". Участник в проекти, свързани с медийна грамотност, творческо писане, дигитализиране на учебния процес.

**Ангел ПИЛЕВ**

Ангел Пилев следва теология в СУ „Св. Климент Охридски“ (1995-1996), завършва бакалавърска програма във Vision Bible College – Ramona, USA (1999) и е пастор на евангелско-протестантска църква „Сион“, София. Гост говорител на редица национални и международни конференции, посветени на вярата и религията. Съорганизатор на и участник в Обществените форуми „Промяна на промяната“ (2012), „Ролята на църквата в обществото” (2013); „Деветосептемврийският преврат, тоталитарният режим и съвременна България“ (2014). Участник в конференцията на НБУ „Религии и религиозни политики: минало и настояще“ (2012); на СУ „Християнските църкви, гражданското общество и комунистическото наследство“ (Опитът на България и Германия (2014). Автор на книгите „Въпроси, които Бог задава“ (2005) и „Пастори агенти на ДС“ (2013), редактор и издател на сборници от конференции, библейски речници, книги, статии.

**Васил Койнарев**

Лингвист и журналист, езиков редактор в издателство „Просвета“. Докторант по съвременен български език и преподавател по български език и литература и журналистика (Частна професионална гимназия „Образователни технологии", Асоциация на индустриалния капитал в България, СУ „Св. Кл. Охридски“). Работи като професионален редактор на свободна практика, като под негова редакция и корекция са издадени над 300 книги и учебници на българския пазар.

**Спас КРАЙНИН**

Редактор и водещ в програма „Хоризонт" на Българското национално радио. Член на Асоциацията на европейските журналисти. Носител на следните награди: Награда за разследваща журналистика на фондация „Радостина Константинова" 2016 г.; на годишната стипендия на името на проф. Михаил Минков, която се присъжда ежегодно на един студент във Факултета по журналистика и масова комуникация на СУ „Св. Климент Охридски“ за успехи в радиожурналистиката*;* на Златен знак на Младежки дом Пазарджик за постижения в областта на културата.

**Елена КРЕЙЧОВА**

Преподавател в Катедрата по славистика в Масариковия университет в гр. Бърно, Чехия. Води занятията по практически български език, чете лекции по сравнителна граматика на славянските езици и по старобългарски език. Завършва славянска и английска филология в СУ „Св. Климент Охридски“ пред 1996 година. Защитава докторска дисертация по палеославистика и славянски езици в Масариковия университет през 1999 г. Научните й интереси са в областта на старобългаристиката, сравнителното славянско езикознание, транслатологията, преподаването на български език като чужд, политиколингвистиката. Автор на множество научни публикации по съпоставително езикознание („Славянският Вавилон“, 2016), на речници („Česko-bulharský právnický slovník, 2014, Česko-bulharský specializovaný slovník právnické, ekonomické a společensko-politické terminologie, 2016 и др.), на учебници и учебни помагала за чуждестранни студенти българисти към Масариковия университет. Съдебен преводач към Министерството на правосъдието в Чехия.

**Мария ПИЛЕВА**

Завършва специалност „Българска филология" в СУ „Св. Климент Охридски" (2011) и магистърската програма „Преводач-редактор" (2012), в рамките на която защитава тезата „Българската рецепция на преводите на „Чичо Томовата колиба" (2012). Специализира в Тюбингенския университет Eberhard-Karls Universitat (2015). През 2016 г. защитава докторат на тема „Религиозни мотиви в българските преводи на англоезична белетристика през ХІХ век". Изследователските ѝ интереси са в областта на литературознанието, религията, теорията на превода. Занимава се с редактиране и превод и е автор на разкази и публицистични материали; участва в съставителството на няколко сборника от научни конференции. Нейни студии и статии са публикувани в „Литературен вестник", сп. „Литературна мисъл", „Литературата", „Littera et lingua", в годишници и сборници на СУ, БСУ и др. Лауреат на наградата на Съюза на българските преводачи за ярки постижения в областта на теорията, историята и критиката на превода за 2018 г.

**Владимир ИГНАТОВ**

Завършва българска филология и магистърска програма по литературознание в СУ „Св. Климент Охридски". Доктор по българска литература с дисертация върху проблема за войната в българската литература между двете световни войни. Учител по български език и литература в 9. ФЕГ „Алфонс дьо Ламартин".

**Албена РУНЕВСКА**

Учителка по български език и литература от повече от 30 години, през които е работила в: 22 СЕУ; НГДЕК, СПГЕ „Джон Атанасов", НФСГ - настояща месторабота. Работи по проекти „Да опознаем своите съседи", 2000г. Автор в учебниците за 8., 9., 10. клас по новите учебни програми на изд. БГ Учебник, както и на учебни помагала към тях; учител на ученици, удостоени със званието ЛАУРЕАТ на националната олимпиада по български език и литература - 1991, 1998, 2008г.

**Марио ОГНЯНОВ**

Завършил е специалността „Българска филология” в Софийския университет. Учител по български език и литература в Румъснкия лицей „Михай Еминеску” - гр. София

**Марияна ПЕТРОВА**

Старши учител по БЕЛ, II ПКС, АЕГ "Гео Милев", Русе

**Елена РУНЕВСКА**

Завършва библиотекознание и библиография в Института по библиотечно дело със степен „бакалавър” през 1995 г. През 2000 г. завършва българска филология в Софийския университет „Св. Климент Охридски” със степен „магистър”. В студентските си години е автор и водещ на рубриката „Из архивите на Националната библиотека” по БНР програма „Хоризонт”. До 2008 г. е учител по български език и литература в 164. ГПИЕ „Мигел де Сервантес”. Едновременно с това е проверител на Националния конкурс по български език и литература след 7. клас, както и съставител на тестови задачи за него. До 2003 година е водещ на предаването „Езикова култура за всекиго” по образователна телевизия ЕСЕТ. От 2008 г. е редовен асистент в СУ, Факултет по славянски филологии, катедра „Български език като чужд”. Преподава практически български език на чужденци – начално обучение и студенти бакалаври.

**Мариела КРЪСТЕВА**

Учител по БЕЛ в 159.ОУ „Васил Левски". Завършва специалност Българска филология в СУ „Св. Климент Охридски" през 2011 г. Участва в разработването и реализирането на множество проекти на МОН. Проект „Успех", чрез който с учениците успяват да обобщят историята на училището и селището още от създаването им, както и да отразят културните и спортните изяви на учениците. Проект „Твоят час", в който работи с ученици със затруднения, които след това показват много добри резултати на НВО, и в проект „Подкрепа за успех". Участва и в много обучения и квалификации, свързани с младите педагогически специалисти и приобщаващо образование. През учебната 2019 - 2020 г. е наградена с отличието на кмета на района за учител на годината.

**Надежда СТАЛЯНОВА**

Доктор по филология, доцент по лексикология, преподавател в Катедрата по български език на Факултета по славянски филологии в СУ „Св. Климент Охридски“. Завършила е руска езикова гимназия, магистър с три специалности – славянска филология, българска филология и английска филология. Докторската й дисертация е по сравнително славянско езикознание. Научните й интереси са в областта на съвременните процеси в българския език, семантиката, езиковата метафора, публичната реч, преподаването на български език като чужд. Основател и директор (2009-2017 г.) на Центъра за анализ на политическата и журналистическата реч. Автор на десетки научни статии, има издадени пет книги.

**Владислав МИЛАНОВ**

През 1999 г. завършва специалност Българска филология във ВТУ „Св. св. Кирил и Методий”. През 2017 г. завършва и специалност Право в СУ, а от 2010 г. води лекционните курсове по Език и право в Юридическия факултет. От 2000 г. е докторант по диалектология в СУ „Свети Климент Охридски”; от 2004 г. до 2016 г. е последователно асистент, старши асистент, главен асистент в Катедрата по български език към Факултета по славянски филологии на СУ. От 2017 г. е избран за доцент в същата катедра с хабилитационен труд „Филологически идеи за езика, отразени в личната кореспонденция на българските възрожденци” (Изд. Парадигма, 2016г.). Води лекционни курсове по история на новобългарския книжовен език, езикова култура, политическа и журналистическа реч и др. Водил е упражнения по фонетика, по морфология и синтаксис, филологически практикум, история на новобългарския книжовен език и др. От ноември 2017 г. е директор на Центъра за анализ на политическата и журналистическата реч.